open-index/open-wikipedia-markdown huggingface dataset:
Metatéza (lingvistika)

**Metatéza** v lingvistike označuje vzájomnú zmenu polohy hlások v slove. Dochádza k nej z rôznych dôvodov, avšak veľmi často pre uľahčenie výslovnosti v nejakom jazyku. Môže ísť o trvalú alebo situačnú. Počas vývoja jazyka môže dôjsť v rôznych prípadoch aj k prehodeniu slabík.

Vo väčšine prípadov je častejšie prehodenie spoluhlások, prevažne zvučných, akými je *r* a *l*. Ide napríklad o nasledujúce príklady: *marmor → mramor*, *mhla → hmla*, *melko → mlieko*, *korl → krol (→ kráľ),* . Samohlásková metatéza sa vyskytuje zriedkavejšie, napríklad v nárečí (*ďaleko → ďeľako*). 

Príkladom v cudzom jazyku je napríklad *brahma* → *bramha*. Ďalším príkladom môže byť francúzsky **' a [[Taliančina|taliansky]] **' (syr, oboje z latinského **' – doslova „utvorený vo [[Forma|forme]]”). K tomuto javu môže dochádzať aj v príbuzných jazykoch, ale nemusí to tak byť nutne pre každý z nich (napr. [[Čeština|česká]] **' verzus slovenská **' a [[Poľština|poľská]] **'). 

Tento úkaz sa vyskytuje veľmi často u malých detí (*jeleň* *→* *lejeň, medveď → vedmeď*), pričom zámena je často spôsobená artikulačnou neobratnosťou. Rovnako k nej dochádza aj v bežnom rečovom prejave dospelých z nedôslednej a rýchlej výslovnosti: *kaleráb* *→ kareláb.*

## Referencie

## Zdroj

Kategória:Fonológia
Kategória:Jazykoveda
Studios de Billancourt

**Studios de Billancourt** v minulosti nazývané **Studios du Point du Jour** bolo francúzske filmové štúdio nachádzajúce sa v Boulogne-Billancourt pri Paríži. Bolo vytvorené v roku 1922 Henri Diamant-Bergerom a fungovalo vyše sedemdesiat rokov. V júli 1994 zhorel celý areál a renovácie boli nemožné. V súčasnosti sa na pozemku nachádzajú budovy, v ktorých sídlia audiovizuálne spoločnosti. Od 40. rokov sa v neďalekej blízkosti nachádzalo aj filmové štúdio Studios de Boulogne.

## Lokalita
Hlavný vstup do areálu štúdia sa nachádzal na 50 quai du Point du Jour. Lokalita komplexu sa nachádzala pri brehoch rieky Seina v meste Boulogne-Billancourt. Objekt bol ohraničený ulicami Rue du Point du Jour, Rue du Fief, Boulevard de la République a cintorínom Cimetière Pierre-Grenier.

## História
Štúdio založil začiatkom 20. rokov 20. storočia filmár Henri Diamant-Berger. Pri výstavbe štúdia sa využila budova, ktorá slúžila na výrobu lietadiel. V 30. rokoch sa areál vystaval do podoby akú si udržal až do svojho zániku. Počas vojny čelili ateliéry hlbokej kríze, čím sa musel areál krátkodobo zatvoriť. V 50. rokoch obsahovali ateliéry 7 filmových scén a exteriérový pľac na natáčanie. 60. a 70. roky znamenali pre štúdia obdobie hojnosti, natočili sa tu desiatky filmov. V polovičke 80. rokov sa ateliéry zameriavali najmä na post-produkčnú činnosť. Definitívny zánik areálu spôsobil požiar v polovičke 90. rokov.

## Natáčacie priestory

### Natáčacie haly

### Exteriér
Možnosť natáčania aj v exteriéroch štúdia do 60. rokov.

## Fakty a zaujímavosti
* O filmovom štúdiu bol vytvorený dokument *Boulogne-Billancourt le temps des studios* (2020), ktorý režíroval Bernard Louargant.

## Referencie

## Literatúra
* 
* 

## Iné projekty

## Externé odkazy
* Les Studios de cinéma de Boulogne-Billancourt

Kategória:Francúzske filmové štúdiá
Kategória:Filmové podniky
Kategória:Podniky založené v 1922
Kategória:Podniky zaniknuté v 1994
Kategória:Požiare vo Francúzsku
Kategória:Zaniknuté stavby vo Francúzsku
Emotional Rescue

***Some Girls*** je pätnásty štúdiový album anglickej rockovej skupiny The Rolling Stones. Oficiálne bol prvýkrát vydaný dňa 23. júna 1980 cez ich hudobné vydavateľstvo Rolling Stones Records. Po úspechu ich predchádzajúceho a do toho času najúspešnejšieho albumu, ''Some Girls'', sa Rolling Stones vrátili začiatkom roku 1979 do štúdia, aby začali písať a nahrávať jeho pokračovanie. K riadnym členom kapely, ktorými boli v tom čase Mick Jagger (spev), Keith Richards (gitara), Ronnie Wood (gitara), Bill Wyman (basgitara) a Charlie Watts (bicie), sa pridali v štúdiu ich stáli spolupracovníci Ian Stewart (klávesy), Nicky Hopkins (klávesy), Bobby Keys (saxofón) a Sugar Blue (harmonika).

Po vydaní sa album dostal na prvé miesto v rebríčkoch najmenej v šiestich krajinách vrátane Spojených štátov, Spojeného kráľovstva a Kanady. Medzi hitové singly z nej patrila titulná skladba albumu, ktorá sa dostala na 1. miesto v Kanade, 3. v Spojených štátoch a 9. v Spojenom kráľovstve a „She's So Cold“, singel sa v niekoľkých krajinách dostal do Top 40. Nahrávanie *Emotional Rescue* bolo také produktívne, že niekoľko skladieb, ktoré z albumu vynechali tvorilo jadro nasledujúceho albumu, ktorý pod názvom ''Tattoo You'' vydali v roku 1981.

## Zoznam skladieb

## Výroba albumu
;The Rolling Stones
* Mick Jagger – spev , elektrická gitara , vokály , elektrický klavír Wurlitzer , perkusie 
* Keith Richards – elektrická gitara , vokály , akustická gitara , basová gitara , klavír , spev 
* Bill Wyman – basová gitara , sláčikový syntetizátor 
* Charlie Watts – bicie nástroje 
* Ronnie Wood – elektrická gitara , basová gitara , pedal steel guitar , vokály , saxofón 
;Hostia
* Ian Stewart – klavír , elektrický klavír (8)
* Nicky Hopkins – syntetizátory , klavír 
* Sugar Blue – harmonika 
* Bobby Keys – saxofón 
* Michael Shrieve – perkusie 
* Max Romeo – vokály v skladbe „Dance (Pt. 1)“
* Jack Nitzsche – aranžmány dychových nástrojov v skladbe „Indian Girl“
;Produkcia
* Chris Kimsey – spoluprodukcia a technik nahrávania
* Snake Reynolds – technik nahrávania
* Sean Fullan – technik nahrávania
* Ted Jensen – mastering

## Rebríčky

### Týždenné rebríčky

### Koncoročné rebríčky

## Certifikácie

## Referencie

* 

Kategória:Albumy The Rolling Stones
Kategória:Hudobné albumy z 1980
Krátkometrážny film

náhľad|''Roundhay Garden Scene'' (1888)
**Krátkometrážny film** alebo **krátky film** je taký film, ktorého premietací čas nepresiahne 3060 minút. Táto hranica však nie je presne stanovená. Akadémia filmových umení a vied definuje krátky film ako „originálny film, ktorého dĺžka nepresahuje 40 minút vrátane všetkých titulkov“.

História krátkych filmov začala už v počiatkoch kinematografie. Vtedy boli v podstate všetky filmy považované za „krátke filmy“, pretože sa skladali z jedného dejstva. Ako jeden z prvých krátkometrážnych filmov sa uvádza film *[[Roundhay Garden Scene]]* (1888), ktorý zobrazuje rodinu režiséra filmu. Ide aj o údajne najstaršie dochované filmové dielo.

## Referencie

## Iné projekty


Kategória:Filmové žánre
Kategória:Filmy podľa typu
Kategória:Filmová terminológia
Infekčný agens

**Infekčný agens** alebo **choroboplodný zárodok** je biologický faktor, ktorý je pôvodcom infekcie alebo infekčnej choroby. Od širšieho pojmu patogén, ktorý zahŕňa aj fyzikálne faktory, sa odlišuje výhradne biologickou povahou.

Patria medzi ne napr. baktérie, jednobunkové eukaryoty, vírusy, viroidy a prióny, ale aj huby (plesne a kvasinky) a komplexnejšie parazitické živočíchy. Vyznačujú sa virulenciou – schopnosťou infikovať a patogenitou – schopnosťou vyvolávať choroby. Pri kontakte agensa s hostiteľským organizmom hrá významnú rolu imunita hostiteľa, ktorá rozhoduje o tom, či infekcia prerastie do infekčného ochorenia. Na prítomnosť infekčného agensa reaguje organizmus tvorbou interferónu a špecifických protilátok, ktoré mu následne zabezpečujú ochranu pred opakovanými infekciami. Na prevenciu niektorých infekcií sa používa očkovanie vakcínami pripravenými z inaktivovaných (usmrtených) alebo oslabených infekčných agensov.

## Referencie

Kategória:Infekčné choroby
Kategória:Epidemiológia
Stanišovské sedlo

**Stanišovské sedlo** () je horské sedlo v Nízkych Tatrách. Nachádza sa na severe strednej časti pohoria, nad Liptovskou Porúbkou, južne od Liptovského Hrádku.

## Polohopis
Leží v centre pohoria, na severe geomorfologického podcelku Ďumbierske Tatry a v ich časti Demänovské vrchy. Je súčasťou mohutného hrebeňa, ktorý vedie z Ďumbierskeho sedla cez Rovnú hoľu () a Ohnište () na Smrekovicu (). Oddeľuje severne situovanú Brtkovicu () a južne ležiaci masív Slemä () a umožňuje prechod zo Stanišovskej doliny na západe do Brtkovičnej doliny na severovýchode. Oblasť je súčasťou povodia Váhu, kde voda odteká Stanišovským potokom a Štiavnicou zo západnej a Porúbskym potokom zo severovýchodnej časti. Hrebeň je súčasťou Národného parku Nízke Tatry a jeho západná časť patrí do národnej prírodnej rezervácie Jánska dolina. V sedle sa križujú značené turistické chodníky.

Sedlo leží v Žilinskom kraji, v okrese Liptovský Mikuláš a zasahuje na katastrálne územie obcí Liptovská Porúbka a Liptovský Ján.

## Prístup
* po  červeno značenej trase:
** od severovýchodu z Liptovského Hrádku cez Brtkovičnú dolinu
** od juhozápadu z Liptovského Jána cez Smrekovicu ()
* po  žltej turistickej značke:
** od východu z rázc. Brtkovica v závere Brtkovičnej doliny
** od západu z rázc. Stanišovská dolina, ústie v Jánskej doline

## Referencie

## Pozri aj
* Ďumbierske Tatry
* Demänovské vrchy
* Zoznam sediel v Nízkych Tatrách

## Externé odkazy
* Poloha na turistickej mape

Kategória:Sedlá Nízkych Tatier
Aka

**Aka** alebo
* obec v Maďarsku, pozri Aka (Maďarsko)
* skratka:
** also known as (angl., doslova: známe aj ako)

**AKA** môže byť:
* britský film z roku 2002, pozri AKA (film z roku 2002)

## Iné projekty
Studios de Boulogne

náhľad

**Studios de Boulogne** bolo francúzske filmové štúdio nachádzajúce sa v Boulogne-Billancourt pri Paríži. V súčasnosti sa v objekte nachádzajú televízne štúdiá Canal Factory. Ateliér bol vytvorený v roku 1942 ako konkurent Billancourtu.

## Lokalita
Hlavná budova, ktorá štúdiu patrí aj dodnes, sa nachádza medzi ulicami Rue de Silly, Rue de Paris a Avenue Jean-Baptiste-Clément. V minulosti bol areál štúdia aj na opačnej časti (východnej) ulice Rue de Silly.

## História
Filmové štúdiá vznikli začiatkom 40. rokoch v objekte, v ktorom boli továrne. Postupom času sa ateliéry dobudovávali a v najväčšom rozmachu obsahovali 8 štúdiových scén. Najmä v 50. a 60. rokoch 20. storočia sa v štúdiách Boulogne pravidelne natáčali americké filmy, ktoré sa odohrávali vo Francúzsku. Štúdiá, ktoré kúpila SFP (Francúzska produkčná spoločnosť), boli zrekonštruované v roku 1999 na televízne účely. V súčasnosti obsahujú štúdia 4 natáčacie haly o celkovej rozlohe cez 2000 m².

## Natáčacie priestory

### Historická podoba

#### Natáčacie haly

Pozn.: Haly I, II, III a IV boli označované aj ako E, F, G a H.

#### Exteriér
Možnosť natáčania aj v exteriéroch štúdia.

### Súčasná podoba

## Fakty a zaujímavosti
* O filmovom štúdiu bol vytvorený dokument *Boulogne-Billancourt le temps des studios* (2020), ktorý režíroval Bernard Louargant.

## Referencie

## Literatúra
* 

## Iné projekty

## Externé odkazy
* Yumpu

Kategória:Francúzske filmové štúdiá
Kategória:Kinematografia vo Francúzsku
Kategória:Filmové podniky
Kategória:Podniky založené v 1941
Nick Carter

**Nick Carter** môže byť:

* populárny fiktívny detektív, pozri Nick Carter (postava)
* fiktívna kreslená a komická postava, pozri Nick Carter (komiks)
* pretekársky cyklista, pozri Nick Carter (cyklista)
* americký hudobník a spevák, pozri Nick Carter (hudobník)

Carter, Nick
Dievča (album Teri Čikoš)

***Dievča*** je názov debutového štúdiového albumu speváčky Teri Čikošovej. Album v roku 2022 vydalo hudobné vydavateľstvo Bobko s.r.o.

Album obsahuje dvanásť štúdiových nahrávok, ktoré sú všetky naspievané v slovenskom jazyku. Teri Čikoš sa autorsky podieľala na šiestich skladbách. Ako skladatelia na albume spolupracovali aj: Ľuboš Šrámek, Jana Kirschner, Juraj Kupec a Tomáš Edelsberger. Album produkoval hudobný manažér a producent Jozef Šebo. Na albume sú známe single „Letná“, „Pozri“, „Dievča“, „Medzi nami“, „Dilema“ a „Tatry“ a bonus „So slzami v očiach“ Ako bonus je na albume uvedená nahrávka evergreenu „So slzami v očiach“, ktorý v roku 1935 zložil Dr. Dušan Pálka.

## Zoznam skladieb

## Výroba albumu
* Teri Čikoš – spev
* Štefan Lengyel – gitara
* Juraj Kupec – gitara, mandolína
* Martin Wittgruber – klavír
* Martin Gašpar – basová gitara
* Igor „Ajdži“ Sabo – bicie nástroje
;Hostia
* Juraj Bartoš – trúbka (1)
* Richard Csino – aranžmán zboru, vokály (10)
* Brigita Szelidová, Stevie Čikoš – vokály (10)
* Martin Zajko – gitara (8)
* Rasťo Uhrík – basová gitara (8)
* Tomáš Hríbik – bicie nástroje (8)
;Produkcia
* Jozef Šebo – producent
* Juraj Kupec, Marek Šurin (8) – mixovanie, mastering
* Viktor Cicko, Laura Petersen  – fotografie

## Referencie

Kategória:Hudobné albumy z 2022
Kategória:Albumy Teri Čikoš
Kategória:Debutové albumy
Branislav Choma

**Branislav Choma** (pseudonym: **Branko Belan**; * 30. august 1924, Liptovský Hrádok† 13. január 2007, Bratislava) bol slovenský spisovateľ, prekladateľ a literárny kritik. 

Bol čestným občanom Liptovského Hrádku.

## Životopis
Narodil sa v roku 1924 v Liptovskom Hrádku. V rokoch 1935 až 1943 študoval na gymnáziu v rodnom meste. Následne v rokoch 1943 až 1948 študoval slovenčinu a filozofiu na Filozofickej fakulte Slovenskej univerzity v Bratislave. V roku 1945 sa stal pracovníkom oblastného sekretariátu KSS. V rokoch 1945 až 1955 bol redaktorom oddelenia kultúry v denníku ''Pravda''. Následne od roku 1955 do roku 1962 pôsobil ako redaktor a zástupca šéfredaktora vo vydavateľstve Slovenský spisovateľ. V rokoch 1963 až 1972 bol pracovníkom Ústavu svetovej literatúry a jazykov SAV. Vyučoval tiež na Filozofickej fakulte Univerzity Komenského a na VŠMU. Po Pražskej jari bol podľa svedectva jeho netere čiastočne perzekvovaný a ťažko získaval nové zamestnanie. V rokoch 1975 až 1979 pracoval v Slovenskom filmovom ústave, následne do roku 1985 v Univerzitnej knižnici. Od roku 1986 žil v Bratislave na dôchodku. Od 50. rokov prekladal cudzojazyčnú, najmä srbskú a chorvátsku literatúru. Zomrel v roku 2007 v Bratislave. Pochovaný bol na Liptove.

## Dielo
V počiatkoch svojej literárnej tvorby sa venoval literárnej publicistike a recenzistike. Neskôr sa začal zaoberať aj kultúrno-historickým, vlastivedným a slovakistickým výskumom. Výsledky výskumu publikoval prostredníctvom regionálneho slovníka *Hornoliptovský panteón* (1. vyd.: 1993; 2. rozšírené vyd.: 2003) a v knihe *Devín a slovanskí prvoučitelia* (1993).

Zakladal a redigoval *edície* *Umenie a život* a *Kritika*. Bol tiež editorom viacerých estetických a literárnovedných diel.

Zhruba od polovice 50. rokov 20. storočia sa zaujímal o chorvátsku a srbskú literatúru, ku ktorým napísal viacero štúdií a esejí. Výskum v oblasti juhoslovanskej literatúry vyústil do publikácií *Chorvátska literatúra: slovník spisovateľov* (1997) a *Cesta na slovanský juh: Južní Slovania a Slováci* (1998). Zo spomínaných literatúr aj prekladal a pripravil aj viacero reprezentatívnych antológií (*Láska na mori*, 1971; *Triptych o láske*, 1977; *Objatie*, s J. Jankovičom, 1978 a ďalšie). Niekoľko diel preložil aj zo slovinčiny.

Medzi ďalšie jeho knihy patria *Štúdie zo slovanského expresionizmu* (2001) a *Z dejín Liptovského Hrádku a okolia* (2005). V roku 2010 mu posmrtne vyšla kniha *Byzantská kultúrna misia.*

## Referencie

Kategória:Slovenskí spisovatelia
Kategória:Slovenskí prekladatelia
Kategória:Slovenskí literárni kritici
Kategória:Osobnosti z Liptovského Hrádku
Kategória:Absolventi Filozofickej fakulty Univerzity Komenského v Bratislave
Kategória:Pracovníci Slovenskej akadémie vied
Kategória:Vyučujúci na Filozofickej fakulte Univerzity Komenského v Bratislave
Kategória:Vyučujúci na Vysokej škole múzických umení v Bratislave
Eleron-3

**Eleron-3SV** je ruský bezposádkový systém krátkeho dosahu, ktorý je určený na letecký prieskum. Cena systému Eleron-3SV je približne 150 tisíc eur.

## Konštrukcia
Bezposádkový systém Eleron-3SV pozostáva z:
* 2 bezpilotných lietadiel T28,
* vymeniteľných modulov užitočného zaťaženia,
* pozemného riadiaceho zariadenia,
* štartovacieho zariadenia (gumený katapult T23P alebo pneumatický katapult T27P).

Bezpilotné lietadlo má konštrukciu „lietajúceho krídla“ s rozpätím . Krídla sú vybavené dvoma nadol smerujúcimi plutvami. Maximálna vzletová hmotnosť dronu je  vrátane užitočného zaťaženia do . Bezpilotné lietadlo môže vykonávať lety na vzdialenosť do 25 km od riadiaceho stanovišťa a vo vzduchu vydrží približne 100 minút. Elektrický motor umožňuje dronu dosiahnuť rýchlosť až /h a maximálny dostup stroja je . 

Dron môže byť vybavený televíznou kamerou, IR kamerou, fotoaparátom, opakovačom, zariadením elektronického prieskumu alebo rušičkou. T28 môže lietať v autonómnom režime alebo môže byť ovládané pomocou rádiového signálu. Návrat do východiskového bodu je automatický. Pre navigáciu môžu byť použité systémy GPS alebo GLONASS.

Dron sa vypúšťa zo špeciálneho katapultovacieho zariadenia a pristáva pomocou padáku z výšky .

## Operačné nasadenie
Ruské ozbrojené sily začali nasadzovať Eleron-3 od roku 2014 v prebiehajúcom rusko-ukrajinskom konflikte na Donbase. Od roku 2015 sa začal používať aj v bojoch v Sýrii. Na začiatku ruskej invázie na Ukrajinu v roku 2022 bolo použitie prieskumných bezpilotných lietadiel vrátane Eleron-3 zriedkavé, ale niekoľko ich bolo nasadených. Jeden dron Eleron-3 bol zostrelený ukrajincami pomocou systému elektronického boja EDM4S.

## Špecifikácie
### Hlavné charakteristiky

* **Posádka**: 0 (ovládané na diaľku 2 osobami)
* **Rozpätie krídel**: 
* **[[Maximálna vzletová hmotnosť]]**: 
* **Užitočné zaťaženie**: 

### Výkony
* **Cestovná rýchlosť**: /h
* **Akčný rádius**: 
* **Dostup**: 
* **Výdrž**: 100 minút

## Referencie

Kategória:Bezpilotné vojenské lietadlá
Studios d'Épinay

náhľad|right|Charles Jourjon

**Studios d'Épinay** alebo v minulosti **Studios d'Éclair** je francúzske filmové štúdio, ktoré sa nachádza v Saint-Denis pri Paríži.

## Lokalita
Areál ateliéru sa nachádza medzi riekou Seina a cestami Avenue du 18-Juin-1940 a Rue du Mont.

## História
Kinematografické zariadenia Éclair založili v roku 1907 Charles Jourjon a Marcel Vandal. V roku 1913 sa štúdiá presťahovali do súčasného areálu a dostali názov Épinay studios. V roku 1930 bola časť budov zničená v dôsledku požiaru, ktorý spôsobili filmové pásy, ktoré boli veľmi horľavé. Pôvodné budovy zmizli v roku 1954, aby uvoľnili miesto pre modernejšie stavby, ktoré reagovali na nárast záujmu o ateliér. V súčasnosti má ateliér 4 natáčacie haly.

## Natáčacie priestory

### Súčasná podoba

## Referencie

## Iné projekty

## Externé odkazy
* Oficiálny web 
* Ciné mémoire Epinay

Kategória:Francúzske filmové štúdiá
Kategória:Filmové podniky
Kategória:Podniky založené v 1913
Kategória:Saint-Denis (Seine-Saint-Denis)
Michalovské sedlo

**Michalovské sedlo** () je horské sedlo v Nízkych Tatrách. Nachádza sa v strednej časti pohoria, nad Liptovskou Porúbkou, južne od Liptovského Hrádku.

## Polohopis
Leží v centre pohoria, na severovýchode geomorfologického podcelku Ďumbierske Tatry a v ich časti Demänovské vrchy. Je súčasťou mohutného hrebeňa, ktorý vedie z Ďumbierskeho sedla cez Rovnú hoľu () a Ohnište () na Smrekovicu (). Oddeľuje severne situovaný vrch Slemä () a južne ležiaci masív Ohnišťa () a prepája Jánsku dolinu na západe a Michalovskú dolinu na severovýchode, ktorá je vetvou mohutnej Bocianskej doliny. Oblasť patrí do povodia Váhu, kde vodu odvádza riečka Štiavnica a Michalovský potok, ústiaci do Boce. Hrebeň je súčasťou Národného parku Nízke Tatry a rovnako patrí do národnej prírodnej rezervácie Ohnište. Sedlom prechádza značený turistický chodník.

Sedlo leží v Žilinskom kraji, v okrese Liptovský Mikuláš a zasahuje na katastrálne územie obcí Liptovská Porúbka a Liptovský Ján.

## Prístup
* po  zeleno značenej trase:
** od severovýchodu z lokality Michalovo na ceste I/72 cez rázc. Brtkovica
** od juhu z Rovnej hole () cez Svidovské sedlo
* po  žltej turistickej značke:
** od severozápadu z rázc. Stanišovská dolina, ústie v Jánskej doline cez rázc. Brtkovica
** od juhovýchodu z Malužinej cez Svidovské sedlo

## Referencie

## Pozri aj
* Ďumbierske Tatry
* Demänovské vrchy
* Zoznam sediel v Nízkych Tatrách

## Externé odkazy
* Poloha na turistickej mape

Kategória:Sedlá Nízkych Tatier
Isaura (telenovela)

***Isaura*** ( *Escrava Isaura*) je brazílska telenovela z produkcie spoločnosti TV Globo v rokoch 1976 – 1977. Hlavné úlohy stvárnili herci Lucélia Santos a Rubens de Falco. Telenovela bola natočená podľa románu *[[Isaura (kniha)|Isaura]]* od spisovateľa Bernarda Guimarãesa.

Na Slovensku túto telenovelu vysielala verejnoprávna Slovenská televízia od 2. januára 1995 do 24. februára 1995 v slote o 10. hod. na STV1, súbežne s reprízou v ten istý deň na STV2 o 17. hod.

## Obsadenie

### Špeciálna účasť

## Referencie

## Externé odkazy
* 
* 

Kategória:Brazílske telenovely
Kategória:Televízne seriály z roku 1976
Kategória:Telenovely televízie TV Globo
Tibor Kuzbert

**Tibor Kuzbert** (* 11. apríl 1933† 9. august 2008) bol slovenský technik a politik HZDS v 90-tych rokoch 20. storočia.

V parlamentných voľbách v roku 1992 bol zvolený za poslanca Slovenskej národnej rady za HZDS. V parlamente pôsobil vo výbore pre petície, právnu ochranu a bezpečnosť. V roku 1992 podporil prijatie Deklarácie SNR o zvrchovanosti Slovenskej republiky, ako aj Ústavy SR. Počas parlamentnej krízy v marci 1994 zotrval na strane Vladimíra Mečiara a do konca volebného obdobia zotrval v poslaneckom klube HZDS. V predčasných parlamentných voľbách 1994 už nekandidoval. V roku 1998 mu bol udelený Rad Andreja Hlinku II. triedy za mimoriadne zásluhy o vznik Slovenskej republiky.

## Referencie

Kategória:Slovenskí politici
Kategória:Politici ĽS-HZDS
Kategória:Poslanci NR SR (1992 – 1994)
Kategória:Laureáti Radu Andreja Hlinku II. triedy
Soňa Horňáková (album)

***Soňa Horňáková*** je názov debutového štúdiového albumu speváčky Soni Horňákovej. Album v roku 1993 na CD a MC vydalo hudobné vydavateľstvo Škvrna Records

Na albume sa nachádzajú skladby z konca 80. a začiatku 90. rokov. Medzi jeho najznámejšie nahrávky albumu patria piesne „Ulice Toleda“ a „Biely pavúk“.

## Zoznam skladieb

## Výroba albumu
* Soňa Horňáková – akustická gitara, spev vokály
* Jana Krajčovičová – akustická gitara, klávesové nástroje
* Richard Jajcay – klasická gitara, akustická gitara, sólová gitara, gitarový syntetizátor
* Anton Jaro – basová gitara 
* Marian Jaslovský – saxofón, flauta
* Vladimír Koňák – bicie nástroje, perkusie 
* Peter Profant – violončelo
;produkcia
* Jana Krajčovičová, Soňa Horňáková – aranžmány
* Boris Závodský – producent
* Boris Fojtík, Fero Petriska, Maťo Lišhák – hudobná réžia
* Bobo Boška, LUN & HAG – fotografie, dizajn

## Referencie

Kategória:Hudobné albumy z 1993
Kategória:Albumy Soni Horňákovej
Kategória:Debutové albumy
Svidovské sedlo

**Svidovské sedlo** () je horské sedlo v Nízkych Tatrách. Nachádza sa v strednej časti pohoria, nad Malužinou, južne od Liptovského Hrádku.

## Polohopis
Leží v centre pohoria, na východe geomorfologického podcelku Ďumbierske Tatry a na hranici ich častí Demänovské vrchy a Ďumbier. Sedlo leží v strednej časti mohutného hrebeňa, ktorý vedie z Ďumbierskeho sedla cez Rovnú hoľu () na Slemä (). Oddeľuje severne situovaný vrch Ohnište () a južne ležiaci Okrúhly vrch () a uľahčuje prechod z Jánskej do Svidovskej a Bocianskej doliny. Oblasť je súčasťou povodia Váhu, kde vodu zo západnej časti odvádza riečka Štiavnica a Svidovský potok, ústiaci do Boce z východnej časti. Hrebeň je súčasťou Národného parku Nízke Tatry a križujú sa tu značené turistické chodníky.

Sedlo leží v Žilinskom kraji, v okrese Liptovský Mikuláš a zasahuje na katastrálne územie obcí Liptovská Porúbka a Liptovský Ján.

## Prístup
* po  zeleno značenej trase:
** od severu z rázc. Brtkovica cez Slemä ()
** od juhu z Bocianskeho sedla cez Rovnú hoľu ()
* po  žltej turistickej značke:
** od severozápadu z rázc. Pred Bystrou v Jánskej doline 
** od východu z Malužinej cez Svidovskú dolinu

## Referencie

## Pozri aj
* Ďumbierske Tatry
* Demänovské vrchy
* Ďumbier
* Zoznam sediel v Nízkych Tatrách

## Externé odkazy
* Poloha na turistickej mape

Kategória:Sedlá Nízkych Tatier
Ján Michelko (poslanec)

Ing. **Ján Michelko** (* 7. december 1944† 28. december 1994) bol politik HZDS v 90. rokoch 20. storočia a bývalý poslanec SNR a NR SR.

V parlamentných voľbách v roku 1992 bol zvolený za poslanca SNR vo Východoslovenskom volebnom kraji za HZDS. V tom čase pôsobil ako technik - hutnícky inžinier vo Východoslovenských železiarňach, bytom Košice. V parlamente zasadal v národohospodárskom a rozpočtovom výbore. Okrem toho pôsobil ako poradca ministra pre správu a privatizáciu národného majetku. V roku 1992 zahlasoval za prijatie Deklarácie SNR o zvrchovanosti SR, ako aj za Ústavu SR. Počas parlamentnej krízy v marci 1994 zostal na strane Vladimíra Mečiara a v predčasných parlamentných voľbách 1994 bol opäť zvolený za poslanca NR SR (spomedzi 14 zvolených poslancov HZDS vo Východoslovenskom volebnom kraji bol jediným, ktorý obhájil svoj mandát z predchádzajúcich volieb do SNR 1992). V tomto volebnom období zasadal vo výbore pre hospodárstvo, privatizáciu a podnikanie. V parlamente zotrval do svojej smrti 28. decembra 1994. Pochovaný je na verejnom cintoríne v Košiciach. Po jeho smrti sa stal poslancom Ján Voľný, neskorší primátor Spišskej Novej Vsi. 

## Referencie

Kategória:Slovenskí politici
Kategória:Poslanci NR SR (1992 – 1994)
Kategória:Poslanci NR SR (1994 – 1998)
Kategória:Politici ĽS-HZDS
Marián Studenič

**Marián Studenič** (* 28. október 1998, Skalica) je aktívny slovenský hokejista v súčasnosti pôsobiaci vo švédskom klube Färjestads BK Karlstad.

## Klubový hokej
S hokejom začínal v rodnom meste v klube HK 36 Skalica. Pred odchodom do zámoria pôsobil chvíľu aj v klube Dukla Trenčín.

Od roku 2016 začal hrať v kanadskej juniorskej lige OHL za klub Hamilton Bulldogs, odkiaľ bol na konci sezóny draftovaný tímom New Jersey Devils zo 143. pozície v 5. kole nováčikovského draftu NHL v roku 2017.

Prvú sezónu po drafte strávil ešte v OHL. Na konci sezóny 2017/18 podpísal s Devils 28. apríla 2018 dvojcestný nováčikovský  kontrakt na 3 sezóny v celkovej hodnote 2,33 milióna dolárov / 776 tisíc dolárov za sezónu. Ďalšie dve sezóny odohral za farmu Devils v AHL za klub Binghamton Devils.

Ročník 2020/21 začal v slovenskom klube HC Slovan Bratislava a po začiatku sezóny v zámorí v nižšej súťaži, debutoval 11. apríla 2021 v tíme New Jersey Devils. Ďalšie roky pôsobil v organizácii tímu Dallas Stars a neskôr v Seattle Kraken.

Počnúc sezónou 2024/25 sa presťahoval do švédskeho klubu Färjestad BK.

## Tímové úspechy
2018 – OHL J. Ross Robertson Cup (Hamilton Bulldogs)

## Referencie

## Iné projekty

Kategória:Slovenskí hokejisti
Kategória:Slovenskí hokejoví útočníci
Kategória:Hráči Dallas Stars
Kategória:Hráči New Jersey Devils
Kategória:Hráči Seattle Kraken
Kategória:Hráči HC Slovan Bratislava
Kategória:Hráči HK Skalica
Kategória:Hráči Dukly Trenčín
Kategória:Hokejisti draftovaní klubom New Jersey Devils
Kategória:Osobnosti zo Skalice
Pohotovostný pátrací tím

**Pohotovostný pátrací tím** (**PPT**) je slovenské občianske združenie založené v roku 2019 za účelom poskytovania pomoci, najmä pri pátraní po nezvestných osobách na území Slovenskej republiky. Organizácia je súčasťou Integrovaného záchranného systému (112) s akreditáciou Ministerstva vnútra SR a pôsobí ako ostatná záchranná zložka.

Organizácia spolupracuje s políciou, dobrovoľnými hasičmi a inými organizáciami, ktoré prispievajú k pátracím akciám po nezvestných osobách.

## História a vznik
Pohotovostný pátrací tím bol založený v roku 2019 s cieľom zvýšiť efektivitu pátrania po nezvestných osobách. Od roku 2020 je tím súčasťou Integrovaného záchranného systému (112) a od roku 2024 má akreditáciu Ministerstva vnútra SR, čím sa stal súčasťou oficiálnych záchranných zložiek.

## Misia a ciele
Medzi hlavné úlohy patrí:

* organizácia a koordinácia pátracích akcií,
* spolupráca so štátnymi zložkami v prípade ohrozenia života, zdravia alebo majetku,
* zabezpečovanie podpory rodinám nezvestných,
* výcvik a vzdelávanie dobrovoľníkov v pátracích technikách a bezpečnostných postupoch.

## Referencie

## Externé odkazy
* Oficiálna webová stránka organizácie
* Článok na Noviny.sk
* Článok na Interez.sk


Kategória:Neziskové organizácie
Kategória:Záchranárstvo
C/2023 A3 (Tsuchinshan-ATLAS)

**C/2023 A3 (Tsuchinshan-ATLAS)** je jasná neperiodická kométa, ktorá bola pozorovateľná počas októbra 2024 aj voľným okom. Ide o najvýraznejšiu kométu od roku 1997, ktorú bolo možné pozorovať zo severnej pologule. 

Objavená bola 9. januára 2023 na čínskom observatóriu C'-ťin šan (anglický prepis: *Tsuchinshan*) pri meste Nanking a nezávisle 22. februára 2023 juhoafrickým automatizovaným systémom na vyhľadávanie blízkozemských planétok ATLAS. Spätne bola následne nájdená aj na starších snímkach z 22. decembra 2022, získaných v rámci astronomického prieskumu Zwicky Transient Facility s využitím 1,2 m ďalekohľadu Samuela Oschina na kalifornskom Palomar Observatory, kedy mala magnitúdu 19,219,6.

Kométa pochádza z Oortovho mraku komét. Nikdy predtým sa nepriblížila k Slnku (a teda ani k Zemi) a po priblížení Slnko natoľko pozmenilo svojou gravitáciou jej dráhu, že môže byť na únikovej dráhe zo slnečnej sústavy. Najväčšie priblíženie  k Slnku (perihélium) kométa dosiahla 27. septembra 2024. Okolo tohto dátumu bola pozorovateľná na rannej oblohe. 9. októbra potom prešla pomedzi Slnko a Zem a dostala sa na večernú oblohu. Jej chvost mal na oblohe dĺžku približne 10°. K Zemi sa najtesnejšie priblížila 12. októbra 2024, na vzdialenosť približne 0,47 au (71 miliónov km).

Sklon jej obežnej dráhy k rovine ekliptiky má hodnotu 139°, čo značí, že kométa obieha šikmo a retrográdne – v opačnom smere, ako obiehajú okolo Slnka planéty.

Z územia Slovenska bola kométa v priebehu októbra pozorovateľná nad západným obzorom jednu až dve hodiny po západe slnka, postupne v súhvezdiach Panna, Had a Hadonos. Zdanlivá jasnosť komy kométy dosiahla maxima približne 0,0 magnitúdy počas druhého októbrového týždňa. Momentálne je už voľným okom nepozorovateľná.

## Galéria

C2023A3 20241013 Preview.png | Detail kométy z 13. októbra 2024
Comete-c-2023-A3-Tsuchinshan–ATLAS.gif | Časozber relatívneho pohybu kométy voči hviezdnemu pozadiu počas 11. mája 2024.
Animation of C-2023 A3 around Sun.gif | Animácia preletu kométy okolo Slnka.Legenda: 
C2023.A3.8-9.2024.png | Priemet dráhy kométy na nočnú oblohu Zeme v priebehu augusta a septembra 2024.
C2023.A3.10.2024.png | Priemet dráhy kométy na nočnú oblohu Zeme v priebehu októbra 2024.


## Referencie

## Iné projekty

## Externé odkazy
* C/2023 A3 (Tsuchinshan-ATLAS) – aktuálna poloha na The Sky Live
* C/2023 A3 (Tsuchinshan-ATLAS) – aktuálna poloha a jasnosť na Heavens-Above
* 
* 

Kategória:Neperiodické kométy
Kategória:Astronomické objekty objavené v roku 2023
Dívam sa z okna

***Dívam sa z okna*** je názov tretieho štúdiového albumu speváčky Soni Horňákovej. Album v roku 2000 na CD vydalo hudobné vydavateľstvo Millenium Records. Sprievodnou kapelou speváčky boli hudobníci, ktorí mali názov s jej iniciálami, „S. H. Band“.

## Zoznam skladieb

## Výroba albumu
* Soňa Horňáková – spev, gitara, harmonika
* Jana Krajčovičová – klávesové nástroje
* Pavol Smolka – elektrická gitara
* Gustáv Čech – gitara
* Vladimír „Brcho“ Kaňák – bicie nástroje, perkusie
;Hostia
* Henry Tóth – elektrická gitara, akustická gitara (3)
* Juraj Kupec – elektrická gitara, akustická gitara (5 – 8, 10), vokály (2)
* Martin Noga – pozauna (11)
;Produkcia
* Jana Krajčovičová – producent, aranžmány 
* Juraj Kupec – nahrávanie, mixovanie, aranžmány (6, 10)

## Referencie

Kategória:Hudobné albumy z 2000
Kategória:Albumy Soni Horňákovej
Škótčina (rozlišovacia stránka)

**Škótčina** (nespisovne: *škótština*, v prvých dvoch významoch aj **škótska angličtina**) môže byť:
* západogermánsky jazyk v Škótsku a Severnom Írsku, ktorý sa často považuje len za nárečie (resp. skupinu nárečí) angličtiny, synonymum: lallans, pozri škótčina
* škótska varieta vlastnej (najmä spisovnej) angličtiny, pozri škótska angličtina (varieta angličtiny)
* škótska gaelčina

## Referencie
Roundhay Garden Scene

***Roundhay Garden Scene*** je krátky nemý film, ktorý natočil francúzsky vynálezca Louis Le Prince v Oakwood Grange v grófstve Yorkshire 14. októbra 1888. Predpokladá sa, že ide o najstarší zachovaný film. Vo deji vystupujú: Adolphe Le Prince (syn režiséra filmu), Sarah Whitley (Le Princeova svokra), slečna Harriet Hartley a Joseph Whitley.

Keďže pani Whitleyová zomrela v októbri 1888, musel byť film natočený pred týmto dátumom. Film trvá približne dve sekundy a skladá sa z 20 snímok. Prehráva sa rýchlosťou približne 12 snímok za sekundu.

## Referencie

## Iné projekty

## Externé odkazy
* 
* 
* 
* 

## Zdroj

Kategória:Nemé filmy
Kategória:Krátkometrážne filmy
Kategória:Britské filmy
Linpra

**Linpra** (*Lietuvos inžinerinės pramonės asociacija*, doslova *Litovská asociácia strojárskeho priemyslu*) je litovská obchodná organizácia strojárskych spoločností so sídlom vo Vilniuse, založená v roku 1993, ktorá je najväčšou strojárskou obchodnou organizáciou v Pobaltí a zastupuje 170 spoločností.

Litovský parlament Seimas konzultuje s Linpra zákony, ktoré majú vplyv na litovský strojársky a výrobný sektor.

## Referencie

## Iné projekty

## Externé odkazy
*  

Kategória:Organizácie v Litve
Kategória:Organizácie založené v 1993
Studios de Bry

náhľad|Reštaurácia v miestnych štúdiách v Bry.

**Studios de Bry** alebo **Studios de Bry-sur-Marne** je francúzske filmové štúdio nachádzajúca sa vo Bry-sur-Marne. Oproti ateliérom sídli Institut national de l'audiovisuel (INA).

## Lokalita
Hlavný vstup sa nachádza na 2 avenue de l'Europe 94360 Bry-sur-Marne. Plocha obdĺžnikového areálu je ohraničená cestami Rue Georges Méliès, Avenue de l'Europe, Avenue des Frères-Lumière.

## História
Studios de Bry postavila francúzska spoločnosť Société française de production (SFP) v 70. rokoch. Štúdia Joinville, ktoré zanikli v roku 1987 tam presunuli svoju činnosť. V čase 10. rokov štúdia boli v kríze a navrhovalo sa aj ich zatvorenie, ktoré nakoniec neprebehlo. V súčasnosti areál obsahuje 8 natáčacích hál.

V 20. rokoch 21. storočia sa realizuje plán obnovy a dostavby štúdii, ktorý by mal zdvojnásobiť kapacity výroby.

## Referencie

## Iné projekty

## Externé odkazy
* Oficiálny web
* Na stránke Transpalux
* Yumpu
* Main basse seu les studios de Bry

Kategória:Francúzske filmové štúdiá
Kategória:Kinematografia vo Francúzsku
Kategória:Filmové podniky
Kategória:Podniky založené v 1977
Si vis pacem, para bellum

[náhľad|Fráza ''Si vis pacem, para bellum'' na reliéfe nad vchodom do Kultúrneho centra armád (''Centro Cultural de los Ejércitos'') v španielskom [Madride.]]

***Si vis pacem, para bellum*** je latinské príslovie, ktoré sa prekladá ako „Ak chceš mier, priprav sa na vojnu“.

Fráza *Si vis pacem, para bellum* bola upravená z výroku nachádzajúceho sa v traktáte Dē Rē Mīlitārī (4. alebo 5. storočie n. l.) od rímskeho autora Publiusa Flavia Vegetia Renatusa, v ktorom skutočné znenie je *Igitur quī dēsīderat pācem, præparet bellum* („Preto nech sa na vojnu pripraví ten, kto túži po mieri.“)  Myšlienka, ktorú sprostredkúva, sa objavuje aj v skorších dielach, ako napríklad Platónove Zákony (Nomoi). Tento výraz odráža pochopenie, že podmienky pre mier sú často zachované pripravenosťou na vojnu, keď je to potrebné.

## Referencie

## Pozri aj
* 9 × 19 mm Parabellum

## Iné projekty

Kategória:Latinské výroky
Kategória:Mier
Kategória:Dejiny vojenstva
Kategória:Vojenská stratégia
Súmrak snov

***Súmrak snov*** je názov druhého štúdiového albumu speváčky Soni Horňákovej. Album v roku 1996 na CD vydalo hudobné vydavateľstvo Open Music

## Zoznam skladieb

## Výroba albumu
* Soňa Horňáková – spev vokály, akustická gitara
* Pavol Hammel – spev (5)
* Juraj Burian – akustická gitara (1, 2, 4, 6, 7, 9), elektrická gitara (10), gitarový syntetizátor (1, 2, 4)
* Jana Krajčovičová – klávesové nástroje (3 – 8, 10, 11), klavír (9), akordeón, mandogitara (3)
* Martin Gašpar – basová gitara (1 – 8, 10), kontrabas (9, 11)
* Vlado „Brcho" Kaňák – bicie nástroje (3 – 11), perkusie (5, 7, 11)
* Maťo Lišhák – akustická gitara (5)
* Erich „Boboš“ Procházka – harmonika (5)
* Ľubor Priehradník – trúbka (9)
* Monika Glasová – hoboj (5)
* Oldo Petráš – bicie nástroje, perkusie (1, 2)
* Igor „Ajdži“ Sabo – perkusie (3, 9, 10)
* Mišo Bihary, Veronika Hammelová – vokály (10)
;Produkcia
* Soňa Horňáková – produkcia, aranžmány
* Maťo Lišhák – zvuková réžia
* Juraj Burian – aranžmány (1, 2)
* Jana Krajčovičová, Vlado „Brcho" Kaňák – aranžmány 
* Desana Dudášová – fotografie
* Bofo & eriador – dizajn

## Referencie

Kategória:Hudobné albumy z 1996
Kategória:Albumy Soni Horňákovej
Piesne z nevydaných albumov

***Piesne z nevydaných albumov*** je názov prvej kompilácie speváčky Soni Horňákovej. Tento dvojalbum v roku 2003 na CD vydalo hudobné vydavateľstvo Millenium Records.

## Zoznam skladieb

## Výroba albumu
Skladby dvojalbumu nahrali rôzne hudobné zoskupenia:
* Skupina Strom: 1-1, 1-3, 1-4, 1-6, 1-9, 1-10, 1-12, 1-14, 2-1, 2-7, 2-8, 2-11, 2-13
* Štúdiová skupina: 1-2, 1-7, 2-3, 2-4, 2-5, 2-6, 2-14
* Skupina Nika: 1-5, 1-8, 1-11, 2-2
* Skupina Prúdy: 2-9
V štúdiu účinkovali títo hudobníci:
* Soňa Horňáková – akustická gitara, harmonika, spev (1-2, 1-4, 1-5, 1-10, 1-13, 1-14, 2-3, 2-5, 2-6, 2-10, 2-12)
* Pavol Hammel – spev (1-7, 2-2, 2-9)
* Juraj Burian – akustická gitara (2-4)
* Stanislav Herko – akustická gitara (1-3)
* Boris Sodoma – akustická gitara, gitara, basová gitara, spev (1-1, 1-3, 1-9, 1-10, 1-122-1, 2-7, 2-8, 2-13)
* František Griglák – akustická gitara, gitara, klávesové nástroje (1-4, 1-14)
* Andrej Šeban – gitara (1-8, 2-11)
* Dušan Salay – gitara (1-1, 1-9, 1-10, 2-1, 2-8)
* Miroslav Šulc – gitara (1-2)
* Pavol Matis – gitara (2-2)
* Stano Ščepán – gitara (1-6, 2-13)
* Miroslav Valenta – klávesové nástroje (1-1, 1-2, 1-9, 1-10, 2-1, 2-3, 2-5, 2-6, 2-8)
* Ján Lauko – klávesové nástroje, programovanie (1-5)
* Martin Činovský – klávesové nástroje, programovanie (2-7)
* Svaťo Juřík – klávesové nástroje, programovanie (2-4)
* Martin Karvaš – klávesové nástroje, programovanie, spev (1-7, 1-8, 2-9*
* Anton Kubasák – klavír, klávesové naástroje, programovanie (1-6, 1-11, 1-12, 2-2, 2-11, 2-13)
* Peter Zagar – klavír, klávesové naástroje, programovanie (2-14)
* Jozef Krajčovič – saxofón (1-3)
* Ivan Minárik – programovanie bicích (1-4, 1-14)
* Andrej Andrašovan – basová gitara (1-12)
* Anton Jaro – basová gitara (1-4, 1-14)
* Jozef Danajovič – basová gitara (2-11)
* Peter Palkovič – basová gitara (1-2)
* Milan Špaňo – basová gitara, spev (1-1, 1-9, 1-10, 2-1, 2-8)
* Oldřich Petráš – bicie nástroje (1-3, 1-6, 1-12, 2-11, 2-13)
* Štefan Salay – bicie nástroje (1-1, 1-9, 1-10, 2-1, 2-8)
* Tomáš Krnáč – bicie nástroje, perkusie (1-2)
* Jaroslav Rozsíval – bicie nástroje, perkusie (1-4, 1-5, 1-14, 2-9)
;Produkcia
* Juraj Kupec – remastering
* Soňa Horňáková – fotografie
* Miriam Petráňová, Erika Niepelová – dizajn

## Referencie

Kategória:Hudobné albumy z 2003
Kategória:Albumy Soni Horňákovej
Kategória:Kompilačné albumy z 2003
Kategória:Dvojalbumy
Buvipesničky

***Buvipesničky*** je názov štvrtého štúdiového albumu speváčky Soni Horňákovej. Album v roku 2000 na CD vydalo hudobné vydavateľstvo Millenium Records.

V roku 1998 vysielal Slovenský rozhlas sériu rozprávok na dobrú noc pod spoločným názvom *[[Buvirozprávky]]*. Autor rozprávok, básnik, textár a spisovateľ, Daniel Hevier, otextoval aj piesne, ktoré v podaní autorky hudby, Soni Horňákovej, s gitarovým sprievodom odzneli na záver každej časti v tejto sérii. Pesničky, ktoré sú zhudobnenými rozprávkovými príbehmi a trubadúrskymi piesňami, boli v nových aranžmánoch nanovo nahraté a vznikol tak detský hudobný album, *Buvipesničky*, s podtitulom „Pesničky na dobrú noc“.

## Zoznam skladieb

## Referencie

Kategória:Hudobné albumy z 2000
Kategória:Albumy Soni Horňákovej
Kategória:Detské hudobné albumy
Pozdrav z Teonatu

***Pozdrav z Teonatu*** je názov spoločného projektu, ktorý nahrala skupina Slide&Udu a Soňa Horňáková. Je to zároveň aj piaty autorský štúdiový album speváčky Soni Horňákovej a tretí štúdiový album skupiny Slide&Udu. Album v roku 2005 na CD vydalo hudobné vydavateľstvo Slnko Records.

## Zoznam skladieb

## Výroba albumu
* Soňa Horňáková – akustická gitara, spev
;Slide&Udu:
* Igor „Aidži“ Sabo – akordeón (5), cajon (1), bicie nástroje (1, 4, 5, 7, 9), perkusie (2, 3, 5, 6, 8, 10, 11), klávesové nástroje (1, 3, 4, 6, 9 – 11), vokály (1, 2, 4)
* Martin Zajko – akustická 12-strunová gitara (3, 8, 11), akustická gitara (1, 4 – 6, 9, 10, 11), basová gitara (3 – 5, 7, 11), elektrické gitary (1 – 8, 10), slide gitara (2, 4, 5, 11), ukulele (9), mandolína (2, 8), vokály (1, 2, 4, 9)
* Martin Gašpar – basová gitara (8, 9), kontrabas (1, 2, 6, 10)
;Produkcia
* Igor „Aidži“ Sabo, Martin Zajko – producenti, aranžmány
* Milan Tököly – nahrávanie, mixovanie
* Soňa Horňáková – ilustrácie, sprievodný text na obale
* Jana Grancová – dizajn, grafika

## Referencie

Kategória:Hudobné albumy z 2005
Kategória:Albumy Soni Horňákovej
Kategória:Albumy skupiny Slide&Udu
Črchľa (sedlo)

**Črchľa** () je horské sedlo v Nízkych Tatrách. Nachádza sa v strednej časti pohoria, nad Nižnou Bocou, južne od Liptovského Hrádku.

## Polohopis
Leží v centre pohoria, na východe geomorfologického podcelku Ďumbierske Tatry a v ich časti Ďumbier. Sedlo je súčasťou vetvy mohutného hrebeňa, ktorý vedie z Ďumbierskeho sedla cez Rovnú hoľu () na Slemä (). Vetva vybieha severovýchodným smerom z Rovnej hole () a oddeľuje jej masív od vrchu Červená (). Nevýrazné sedlo prepája severozápadne ležiacu dolinu Kráľov stôl a južne vedúcu Kráľovskú dolinu. Oblasť patrí do povodia Váhu, kde vodu odvádzajú prítoky riečky Boca. Hrebeňom vedie hranica Národného parku Nízke Tatry a jeho ochranného pásma a sedlom prechádza značený turistický chodník.

Sedlo leží v Žilinskom kraji, v okrese Liptovský Mikuláš a zasahuje na katastrálne územie obcí Liptovská Porúbka a Nižná Boca.

## Prístup
* po  žltej turistickej značke:
** od juhozápadu z Bocianskeho sedla cez Rovnú hoľu ()
** od východu z Nižnej Boce

## Referencie

## Pozri aj
* Ďumbierske Tatry
* Ďumbier
* Zoznam sediel v Nízkych Tatrách

## Externé odkazy
* Poloha na turistickej mape

Kategória:Sedlá Nízkych Tatier
Slide&Udu

**Slide&Udu** je názov zoskupenia, ktorého základ tvorí dvojica hudobníkov Igor „Ajdži“ Sabo a Martin Zajko.

Dvojica hudobníkov, Igor „Ajdži“ Sabo a Martin Zajko, je známa spoluprácou v alternatívnych kapelách ako je Sanyland, či Mr. Band Silvie Josifoskej, či s Bobošom Prochákom v bluesovom projekte Sitra Achra no hrávajú aj pre iných. Spolupracovali ako hudobníci v kapele Jany Kirschner a hrávajú so Simou Magušinovou. Ako štúdiových účinkujúcich ich mená vidieť v projektoch ďalších známych mien v populárnej hudbe, medzi nimi je napríklad Peter Lipa, Richard Müller, skupina Para, Polemic, Lenka Filipová, Teri Čikoš a mnohých ďalších. 

Martin Zajko je hráč na gitaru, medzi jeho obľúbené nástroje patrí „slide“ gitara a Igor Sabo je okrem hrania na bicie nástroje známy ako hráč na perkusie, medzi ktorými je aj nigérijský bicí nástroj v tvare vázy nazvaný „Udu“ drum. Z názvov týchto dvoch špecifických hudobných nástrojov vznikla inšpirácia pre ich pomenovanie „Slide&Udu“, ktoré vystihuje preferovaný hudobný štýl, cítenie a zvuk hudobnej skupiny. Dvojica Slide&Udu má nahrané tri sólové štúdiové albumy a spoločný projekt so Soňou Horňákovou, album *[[Pozdrav z Teonatu]]*.

## Členovia skupiny
* Martin Zajko – elektrické a akustické gitary, basgitara, spev, vokály, ukulele, klávesové nástroje
* Igor „Ajdži“ Sabo – spev, klávesové nástroje, bicie nástroje, perkusie, udu drum, steel drum, ústna harmonika

## Diskografia
* 2002 *[[O príbehoch, snoch a zvukoch]]*, Slnko Records – SZ 0008 2 331 
* 2004 *[[Ding dong]]*, Slnko Records – SZ 0011 2 331
* 2005 Soňa Horňáková a Slide&Udu – *[[Pozdrav z Teonatu]]*, Slnko Records – SZ 0014-2-331
* 2008 *[[Ľahkým krokom]]*, Slnko Records – SZ 0022-2-331

## Referencie


Kategória:Slovenské hudobné skupiny
Kategória:Slovenské folkové hudobné skupiny
Kategória:Slovenské indierockové hudobné skupiny
Santa Barbara (album)

***Santa Barbara*** je názov šiesteho štúdiového albumu speváčky Soni Horňákovej. Album v roku 2010 na CD vydalo hudobné vydavateľstvo Slnko Records.

## Zoznam skladieb

## Výroba albumu
* Soňa Horňáková – spev, akustická gitara, basová gitara (10), elektrická gitara (1, 6, 10), harmonika, perkusie (6), klavír (5)
* Martin Zajko – akustická gitara (8), elektrická gitara (3), ukulele (7), mandolína (7)
* Peter "Pedro" Granec – akustická gitara (3, 5), elektrická gitara (1, 5), klávesové nástroje (4 – 6, 10), perkusie (6), tres (10)
* Jana Krajčovičová – klávesové nástroje (5)
* Daniel Salontay – sláčiky (12)
* Martin Gašpar – kontrabas (3, 5)
* Igor „Ajdži“ Sabo – bicie, perkusie (3, 5, 7, 8)
;Produkcia
* Peter "Pedro" Granec – aranžmány (1, 3, 6, 10), nahrávanie, mixovanie, mastering
* Igor „Ajdži“ Sabo – aranžmány (7, 8)
* Jana Krajčovičová – aranžmány (5)
* Martin Zajko – aranžmány (7, 8)
* Soňa Horňáková – aranžmány
* Soňa Horňáková – ilustrácie
* Jana Grancová – grafický dizajn

## Referencie

Kategória:Hudobné albumy z 2010
Kategória:Albumy Soni Horňákovej
Pejškov (Tišnov)

**Pejškov** je osada, časť mesta Tišnov v okrese Brno-venkov v Juhomoravském kraji. Nachádza sa v Křižanovskej vrchovine, asi 5&nbsp;km na juhozápad od centra Tišnova.

Pejškov leží v katastrálnom území **Pejškov u Tišnova** s rozlohou 2,83&nbsp;km².

## Dejiny
Prvá písomná zmienka o osade je z roku 1390. Od roku 1850 do 70. rokov 19. storočia Pejškov spadal k Deblínu, potom bol samostatnou obcou. Súčasť Tišnova je od roku 1986.

## Pamiatky
* Bývalá rychta čp. 3 – klasicistická usadlosť s pôvodnou dispozíciou a hospodárskymi objektmi
* Klasicistický kamenný kríž, datovaný 1797

## Obyvateľstvo

## Galéria

Pejškov (Tišnov) - rychta čp. 3, 2024-09, obr02.jpg|Rychta čp. 3
Pejškov (Tišnov) - boží muka, 2024-09, obr03.jpg|Kamenný kríž
Pejškov (Tišnov) - usedlost čp. 6, 2024-09, obr03.jpg|Usadlosť čp. 6
Pejškov - zahradní železnice1.jpg|Záhradná železnica


## Referencie

## Iné projekty

## Externé odkazy
* Katastrálna mapa

## Zdroj

Kategória:Tišnov
Kategória:Mestské časti v Česku
Kategória:Časti obcí v okrese Brno-venkov
Studios de la Victorine

**Studios de la Victorine** je francúzske filmové štúdio v Nice.

## Lokalita
Hlavný vstup do štúdii je na Avenue Edouard Grinda.

## História
História štúdia siaha do roku 1919, keď vďaka dvom producentom, Louisovi Nalpasovi a Serge Sandbergovi, bol zakúpený 7-hektárový pozemok na kopcoch Nice s názvom La Victorine. Ich ambíciou bolo urobiť z Nice európske hlavné mesto kinematografie. Po ťažkých začiatkoch dosiahli štúdiá Victorine svoj skutočný vrchol v 20. a 30. rokoch 20. storočia. Po druhej svetovej vojne ateliéry Victorine postupne upadali, príčinou bola konkurencia amerických štúdií a príchod televízie. V 50. rokoch v ateliéroch nakrúcal Alfred Hitchcock film *Chyťte zlodeja* (1955) s Cary Grantom a Grace Kelly či režisér Roger Vadim filmom *a Boh stvoril ženu* (1957), kde zažiarila aj Brigitte Bardot. V súčasnosti poskytuje areál 10 nakrúcacích filmových hál.

## Galéria

Súbor:Studios Riviera La Victorine Nice 2.JPG
Súbor:Studios Riviera La Victorine Nice 6.JPG
Súbor:Studios Riviera La Victorine Nice 4.JPG


## Referencie

## Iné projekty

## Externé odkazy
* Oficiálny web
* Filmcotedazur
* Les mythiques studios de la Victorine à Nice

Kategória:Francúzske filmové štúdiá
Kategória:Kinematografia vo Francúzsku
Kategória:Filmové podniky
Kategória:Podniky založené v 1919
Pejškov

**Pejškov** môže byť:

* časť mesta Pelhřimov, v okrese Pelhřimov, pozri Pejškov (Pelhřimov)
* časť mesta Tišnov v okrese Brno-venkov, pozri Pejškov (Tišnov)

Kategória:Rozlišovacie stránky – Miestopisný názov
Demänovské sedlo

**Demänovské sedlo** () je horské sedlo v hlavnom hrebeni Nízkych Tatier. Nachádza sa v strednej časti pohoria, nad Demänovskou Dolinou, južne od Liptovského Mikuláša.

## Polohopis
Leží v centre pohoria, na východe geomorfologického podcelku Ďumbierske Tatry a v ich časti Ďumbier. Sedlo je súčasťou hlavného nízkotatranského hrebeňa medzi Chopkom () a Ďumbierom () a oddeľuje západne situované Konské () a východne ležiacu Krúpovu hoľu (). Sedlo prepája Širokú a Demänovskú dolinu na severe a južne ležiacu Bystrú dolinu. Voda zo severných svahov odteká riečkou Demänovka do Váhu, z južných prúdi do Bystrianky a Hrona. Hrebeň je súčasťou Národného parku Nízke Tatry a sedlom vedie značená turistická magistrála Cesta hrdinov SNP.

Sedlo leží na hranici Žilinského a Banskobystrického kraja, a okresov Liptovský Mikuláš a Brezno. Zasahuje na katastrálne územie obcí Demänovská Dolina a Horná Lehota.

## Prístup
* po  červenej turistickej značke (Cesta hrdinov SNP):
** od západu z Chopku () 
** od východu z Ďumbierskeho sedla a Ďumbiera ()

## Referencie

## Pozri aj
* Ďumbierske Tatry
* Ďumbier
* Zoznam sediel v Nízkych Tatrách

## Iné projekty

## Externé odkazy
* Poloha na turistickej mape

Kategória:Sedlá Nízkych Tatier